Μητροπολίτης Μονεμβασίας και Σπάρτης Γερμανός

Ο Μητροπολίτης Γερμανός (κατά κόσμον Σπυρίδων Τρωιάνος, Αργοστόλι, 29 Ιουνίου 1870 - Αθήνα, 30 Δεκεμβρίου 1935) ήταν Έλληνας κληρικός και επίσκοπος της Εκκλησίας της Ελλάδος. Διετέλεσε Μητροπολίτης Μονεμβασίας και Σπάρτης από το 1907 έως το 1935.

 Βιογραφικά στοιχεία 
Γεννήθηκε το 1870 στο Αργοτόλι Κεφαλονιάς και το 1893 αποφοίτησε από τη Θεολογική Σχολή της Χάλκης. Σπούδασε στη Γερμανία και το 1906, διορίστηκε αρχιγραμματέας της Ιερά Συνόδου. Στις 16 Ιουλίου 1907 χειροτονήθηκε Επίσκοπος Μονεμβασίας και Λακεδαίμονος. Το 1922 προήχθη σε Μητροπολίτη μαζί με τους υπόλοιπους Επισκόπους της Εκκλησίας της Ελλάδος. Κατά τη διάρκεια της θητείας του ανέπτυξε σημαντικό οργανωτικό και φιλανθρωπικό έργο, ιδρύοντας συλλόγους και ιδρύματα. Διετέλεσε δύο φορές μέλος της Ιεράς Συνόδου (1911-1912, 1927-1928).Ιερά Μητρόπολη Σπάρτης , από την ιστοσελίδα της Μητρόπολης

Το 1921 μετέβη ως απεσταλμένος της Εκκλησίας της Ελλάδος στις ΗΠΑ, προκειμένου να μεσολαβήσει στην πολιτική διαμάχη που είχε δημιουργηθεί στην εκεί ελληνορθόδοξη κοινότητα. Ακραιφνής οπαδός της μοναρχίας στην Ελλάδα, ο Μητροπολίτης Γερμανός συγκρούστηκε με τον Αρχιεπίσκοπο Αλέξανδρο του Οικουμενικού Πατριαρχείου, με τον διχασμό της εκεί κοινότητας σε βενιζελικούς και βασιλικούς να πολλαπλασιάζεται. Παρά την απόφαση της Ιεράς Συνόδου να επιστρέψει, ο ίδιος αρνήθηκε και παρέμεινε εκεί μέχρι το 1923, με αποτέλεσμα να διοριστεί τοποτηρητής στην επαρχία του. Με την επιστροφή του, τον Σεπτέμβριο του 1924, ανέλαβε και πάλι τη διοίκησή της, παρά το γεγονός ότι η υγεία του ήταν ήδη κλονισμένη, μέχρι τον θάνατό του το 1935. 

Θεωρείται ως ένας από τους σημαντικότερους ιεράρχες της εποχής του.Γεώργιος-Σπυρίδων Μάμαλος, Το Πατριαρχείο Κωνσταντινουπόλεως στο επίκεντρο διεθνών ανακατατάξεων (1918-1972), σελ. 139-140

 Παραπομπές 

Γερμανος